Долбоор

**КЫРГЫЗ РЕСПУБЛИКАСЫНЫН ӨКМӨТҮНҮН**

**ТОКТОМУ**

Кыргыз Республикасынын Өкмөтүнүн 2014-жылдын 2-апрелиндеги № 197 “Контролдонуучу продукциялар боюнча Кыргыз Республикасынын Улуттук контролдоо тизмесин бекитүү жөнүндө” токтомуна өзгөртүүлөрдү киргизүү тууралуу.

Кыргыз Республикасынын “Кыргыз Республикасында уран, торий кендери чыккан жерлерди издөө, чалгындоо жана иштетүү максатында жер казынасын геологиялык изилдөө менен байланышкан иштерге тыюу салуу жөнүндө” Мыйзамынын 2-беренесине жана “Кыргыз Республикасынын Өкмөтү жөнүндө” Кыргыз Республикасынын конституциялык Мыйзамынын 10 жана 17-беренелерине ылайык уран камтылган жана торий камтылган чийки заттарды жана калдыктарды алып келүүнү жөнгө салуу жана контролдоо боюнча тиешелүү чаралдарды кабыл алуу максатында Кыргыз Республикасынын Өкмөтү токтом кылат:

1. 2014-жылдын 2-апрелиндеги № 197 “Контролдонуучу продукциялар боюнча Кыргыз Республикасынын Улуттук контролдоо тизмесин бекитүү жөнүндө” Кыргыз Республикасынын Өкмөтүнүн токтомуна төмөнкүдөй өзгөрүүлөр киргизилсин:

токтомдун преамбуласында “Экспорттук контроль жөнүндө” Кыргыз Республикасынын Мыйзамы деген сөздөрдөн кийин “, ошондой эле “Кыргыз Республикасында уран, торий кендери чыккан жерлерди издөө, чалгындоо жана иштетүү максатында жер казынасын геологиялык изилдөө менен байланышкан иштерге тыюу салуу жөнүндө” Кыргыз Республикасынын Мыйзамынын 2-беренесине ылайык” деген сөздөр менен толукталсын;

1-пункту “Кыргыз Республикасынын аймагына уран камтылган жана торий камтылган чийки заттарды жана калдыктарды алып келүүгө жол берилбейт” абзацы менен толуктасын.

2. Ушул токтомдун аткарылышын контролдоо Кыргыз Республикасынын Өкмөтүнүн Аппаратынын экономика жана инвестиция бөлүмүнө жүктөлсүн.

3. Ушул токтом расмий жарыяланган күндөн тартып он беш күн өткөндөн кийин күчүнө кирет.

**Премьер-министр М.Д.Абылгазиев**

Кыргыз Республикасынын

Экономика министри \_\_\_\_\_\_\_\_\_\_\_\_\_\_\_\_\_\_\_\_\_ С.Муканбетов «\_\_\_» \_\_\_\_2020-ж.

Укуктук колдоо жана экспертизалар

бөлүмүнүн начальниги \_\_\_\_\_\_\_\_\_\_\_\_\_\_\_\_\_\_\_М.Жуманова **«\_\_\_» \_\_\_\_\_**2020-ж.

Кыргыз Республикасынын Өкмөтүнүн 2014-жылдын 2-апрелиндеги № 197 “Контролдонуучу продукциялар боюнча Кыргыз Республикасынын Улуттук контролдоо тизмесин бекитүү жөнүндө” токтомуна өзгөртүүлөрдү киргизүү тууралуу

**Негиздеме маалымкат**

1. **Максаты жана милдети**

Кыргыз Республикасынын Өкмөтүнүн 2014-жылдын 2-апрелиндеги № 197 “Контролдонуучу продукциялар боюнча Кыргыз Республикасынын Улуттук контролдоо тизмесин бекитүү жөнүндө” Кыргыз Республикасынын Өкмөтүнүн токтомуна өзгөртүүлөрдү киргизүү тууралуу” токтом долбоорунун максаты жана милдеттери болуп, “Кыргыз Республикасында уран, торий кендери чыккан жерлерди издөө, чалгындоо жана иштетүү максатында жер казынасын геологиялык изилдөө менен байланышкан иштерге тыюу салуу жөнүндө” Мыйзамынын 2-беренесине ылайык уран камтылган жана торий камтылган чийки заттарды жана калдыктарды алып келүүнү жөнгө салуу жана контролдоо боюнча тиешелүү чаралдарды көрүү саналат.

1. **Баяндоочу бөлүк**

Кыргыз Республикасынын Өкмөтүнүн 2014-жылдын 2-апрелиндеги № 197 токтому менен контролдонуучу продукциялар боюнча Кыргыз Республикасынын Улуттук контролдоо тизмеси бекитилди.

Аталган тизмеге табигый уранда болгон мааниде изотопторду камтыган уран сыяктуу, металл, эритме, химиялык же концентрат жана кошулмасы түрүндөгү уран, металл, эритме, химиялык же концентрат кошулмасы түрүндөгү изотоп менен начарлатылган 235, ошондой эле металл, эритме, химиялык же концентрат кошулмасы түрүндөгү торий сыяктуу ядролук материалдар киргизилген.

Кыргыз Республикасынын “Экспорттук контроль жөнүндө” Мыйзамына ылайык аталган товарлардын импорту, экспорту жана реэкспорту милдеттүү түрдө лицензияланууга тийиш.

Азыркы учурда Кыргыз Республикасынын “Кыргыз Республикасында уран, торий кендери чыккан жерлерди издөө, чалгындоо жана иштетүү максатында жер казынасын геологиялык изилдөө менен байланышкан иштерге тыюу салуу жөнүндө” Мыйзамы кабыл алынды.

Аталган мыйзам Кыргыз Республикасынын аймагында геологдук издөө, геологиялык чалгындоо иштери менен байланышкан, уран, торий кендерин иштетүүгө, ошондой эле радиоактивдүү калдык сактагычтарды, кен калдыктарын иштеп чыгууга жана аларды андан ары иштеп чыгуу жана кармоо максатында жеке адамдарга берүүгө тыюу салууну карайт.

Ошондой эле мыйзамдын 2-беренесинин 2-пункту менен Кыргыз Республикасынын аймагына уран камтылган жана торий камтылган чийки заттарды жана калдыктарды алып келүүгө жол берилбей тургандыгы белгиленген.

Ушуга байланыштуу “Кыргыз Республикасында уран, торий кендери чыккан жерлерди издөө, чалгындоо жана иштетүү максатында жер казынасын геологиялык изилдөө менен байланышкан иштерге тыюу салуу жөнүндө” Мыйзамынын 4-беренесинин 2-пункту менен Кыргыз Республикасынын Өкмөтүнө өзүнүн ченемдик укуктук актыларын үч айлык мөөнөттө ушул Мыйзамга ылайык келтирүү тапшырылат.

Баяндалгандарга байланыштуу жогоруда аталган мыйзамды ишке ашыруу максатында министрлик тарабынан уран камтылган жана торий камтылган чийки заттарды жана калдыктарды алып келүүгө тыюу салууну караган Кыргыз Республикасынын Өкмөтүнүн 2014-жылдын 2-апрелиндеги № 197 “Контролдонуучу продукциялар боюнча Кыргыз Республикасынын Улуттук контролдоо тизмесин бекитүү жөнүндө” токтомуна өзгөртүүлөрдү киргизүү тууралуу” токтом долбоору иштелип чыкты.

Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттеринин болжолдору

Аталган токтом долбоорун кабыл алуу социалдык, экономикалык, укуктук, укук коргоочулук, гендердик, эколониялык жана коррупциялык кесепеттерге алып келбейт.

1. **Коомдук талкуулоонун жыйынтыктары жөнүндө**

Коомдук талкуулоону камсыз кылуу жана “Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 22-беренесин аткаруу үчүн өкмөттүн аталган токтом долбоору Кыргыз Республикасынын Экономика министрлигинин <http://.mineconom.gov.kg>, ошондой эле Кыргыз Республикасынын Өкмөтүнүн <http://www.gov.kg> сайтына жайгаштырылган.

1. Камсыз кылуу үчүн коомдук талкуулоо жана ишке ашыруу Мыйзамынын 22-беренесин “Кыргыз Республикасынын ченемдик укуктук актылары Жөнүндө” Кыргыз Республикасынын бул токтомунун долбоорун Өкмөтүнүн сайтына жана Кыргыз Республикасынын экономика Министрлигинин <http://.mineconom.gov.kg>,
2. **Долбоордун мыйзамдарга шайкештигин талдоо**

Сунушталган долбоор колдонуудагы мыйзамдардын ченемдерине, ошондой эле Кыргыз Республикасы катышуучу болуп саналган, белгиленген тартипте күчүнө кирген эл аралык келишимдерге каршы келбейт.

1. **Каржылоо зарылдыгы жөнүндө маалымат**

Аталган токтом долбоорун кабыл алуу республикалык бюджеттен кошумча финансылык чыгымдарга алып келбейт.

**7.** **Жөнгө салуу таасири жөнүндө маалымат**

Сунушталган токтом долбоору “Кыргыз Республикасында уран, торий кендери чыккан жерлерди издөө, чалгындоо жана иштетүү максатында жер казынасын геологиялык изилдөө менен байланышкан иштерге тыюу салуу жөнүндө” Мыйзамды ишке ашыруу максатындан иштелип чыккан жана жөнгө салуучу таасирине талдоо жүргүзүүнү талап кылбайт.

**Министр С.Т. Муканбетов**